Retki- ja virkistysmelonnan koulutusvaliokunnan kokouksen 2/2022 yhteenveto

Aika ja paikka: Etäkokous 22.6.2022

Kutsutut Koulutusvaliokunnan jäsenet: Petri Sutinen, Ville Mantere, Anssi Nupponen, Mika Lähdekorpi
Toimihenkilöt: toiminnanjohtaja Eerika Laalo-Häikiö, Kai Lindqvist SMSL harrastekoordinaattori

Osallistujat:

Koulutusvaliokunnan jäsenet: Anssi Nupponen, Mika Lähdekorpi
Kai Lindqvist SMSL harrastekoordinaattori
toiminnanjohtaja Eerika Laalo-Häikiö

Kouluttajaoikeudet ja taitonäytön vastaanotto-oikeudet

Antti Uski hyväksyttiin ohjaajakouluttajaksi. Hän on tehnyt ohjaajakurssin kisällityön kouluttaja Kai Lehtosen kanssa. Lehtonen puolsi Uskin hakemusta.

Kristian Vuorilehdon kouluttajaoikeutta jatkettiin.

Roope Roinelle myönnettiin Meloja 3 avovesi taitonäytön vastaanotto-oikeus. Roope on pätevöitynyt Anssi Nupposen ohjaamana Meloja 3 -taitonäytön vastaanottajaksi. Kai Lindqvist on pitänyt Roopelle perehdyttämiskoulutuksen.

Meloja 2 -vastaanotto-oikeuden täydentämisestä toiseen välineeseen

Voiko Meloja 2 kajakki –taitokokeen vastaanottokoulutuksen saanut saada avokanootti vastaanotto-oikeuden ilman erillistä avokanootti 2 –vastaanottokoulutusta, jos hänellä on osoittaa avokanootti lajipätevyys esim. Meloja 3 avokanootti –taitokortilla?

Pohdittiin, onko vastaanottajaksi pätevöitymisen prosessi liian raskas ja muodollinen. Päätettiin jatkaa asian selvittelyä myöhemmin.

Avokanootti- ja koskiopasnäyttö

Käsiteltiin koskiopas ja avokanoottiopas näyttötilaisuuksia. Jokiolosuhteissa autosiirrot ja muut järjestelyt vievät aikaa. Todettiin, että on huolehdittava riittävän vesilläoloajan toteutumisesta. Pohdittiin myös ”aidon” maaliryhmän käyttämistä järjestettyjen tilanteiden luomisessa. Kuinka paljon heiltä voi vaatia esim. uimatilanteita ilman, että tilanne muodostuu heille epämukavaksi tai jopa vaaralliseksi. Todettiin, että aidon maaliryhmän mukaan olisi hyvä saada pari kokeneempaa melojaa, jotka voivat toimia järjestetyissä ongelmatilanteissa ”näyttelijöinä”.

Ohjaaja- ja opaskouluttajaksi pätevöityminen

Melontaohjaajakurssien järjestäjäksi pätevöidytään osallistumalla kurssin järjestämiseen jonkun kouluttajan kanssa. Kouluttaja raportoi koulutusvaliokunnalle, joka hyväksyy järjestämisoikeuden. Opaskurssien järjestäjäksi vastaavalla tavalla osallistumalla opaskurssin järjestämiseen. Vastaava päivitys tehdään koulutusjärjestelmän kuvaus -dokumenttiin.

Ulkoilutietopalvelu

Kai Lindqvist esitteli Metsähallituksen suunnitteilla olevan ulkoilutietopalvelun tilanteen.

Ulkoilutietopalvelu, on hanke, jota SMSL on ollut edistämässä yhdessä muiden ulkoilun järjestöjen kanssa jo usean vuoden ajan. Metsähallitus on lähtenyt viemään hanketta eteenpäin Ympäristöministeriön rahoituksella. Hanke liittyy Marinin hallituksen luonnon virkistyskäytön strategiaan, joka työstämiseen SMSL on omalta osaltaan ollut vaikuttamassa.

Ulkoilutietopalvelun ydin olisi paikkatietopankki ja siihen liittyvät rajapinnat, mm. Lipas.

Näkyvä osa olisi ulkoilijoille ja liikkujille suunnattu sovellus, jossa esillä olisi keskitetysti eri lajien harrastuspisteet, palvelut, retkeilyreitit, turvallisuusohjeet, lajitietoa yms. Sovellukseen kuuluisi myös karttapohjaiset hakupalvelut.

Järjestöjen rooli, mukaan lukien SMSL olisi tuottaa sisältöä palveluun. Esim. paikkatietoa, lajitietoa yms. Hanke on jo käynnissä ja seuraava askel on alkusyksyllä järjestettävä kehitystyöpaja, jossa lajien edustajat ja muut tiedon tuottajat voisivat esittää näkemyksiään palvelun kehittämisestä.

Hanke liittyy Marinin hallituksen luonnon virkistyskäytön strategiaan, joka työstämiseen SMSL on omalta osaltaan ollut vaikuttamassa.

Koulutusvaliokunta